ดาวโจนส์ปิดร่วงแรง/น้ำมัน,ทองลดลง 
หุ้นดาวโจนส์ปิดร่วง 450.02 จุด  ปรับตัวลงเป็นวันที่ 6 ติดต่อกัน ด้านราคาน้ำมันลดลง 41 เซนต์ ขณะที่ทองคำ ลบ 10.8ดอลลาร์
22 ม.ค. 2565

ดัชนีเฉลี่ยอุตสาหกรรมดาวโจนส์ปิดที่ 34,265.37 จุด ร่วงลง 450.02 จุด หรือ -1.30%, ดัชนี เอสแอนด์พี 500 ปิดที่ 4,397.94 จุด ร่วงลง 84.79 จุด หรือ -1.89% และดัชนีแนสแดค ปิดที่ 13,768.92 จุด ร่วงลง 385.10 จุด หรือ -2.72%ดัชนีดาวโจนส์ปรับตัวลงเป็นวันที่ 6 ติดต่อกัน ซึ่งเป็นการปรับตัวลงติดต่อกันนานที่สุดนับตั้งแต่เดือนก.พ. 2563โดยถูกกดดันจากหุ้นเน็ตฟลิกซ์ซึ่งดิ่งลงอย่างหนักหลังเปิดเผยผลประกอบการที่อ่อนแอดัชนี เอสแอนด์พี 500 ปรับตัวลงติดต่อกันเป็นสัปดาห์ที่ 3 และลดลง 8.3% แล้วจากระดับสูงสุดเป็นประวัติการณ์ในช่วงต้นเดือนม.ค. และดัชนี S&amp;P500 ยังปิดตลาดต่ำกว่าเส้นค่าเฉลี่ยในรอบ 200 วันซึ่งเป็นระดับทางเทคนิคที่สำคัญเป็นครั้งแรกนับตั้งแต่เดือนมิ.ย. 2563ดัชนี แนสแดค ร่วงลงอย่างรุนแรง โดยเข้าสู่การปรับฐานหลังร่วงลงกว่า 10% แล้วจากระดับสูงสุดในเดือนพ.ย. โดยดัชนีแนสแดค ร่วงลง 14.3% จากระดับสูงสุดในเดือนพ.ย. และปิดตลาดวันศุกร์ที่ระดับต่ำสุดนับตั้งแต่เดือนมิ.ย. 2564สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมี.ค. ลดลง 41 เซนต์ หรือ 0.5% ปิดที่ 85.14 ดอลลาร์/บาร์เรล ส่วนสัญญาน้ำมันดิบเบรนท์ (BRENT) ส่งมอบเดือนมี.ค. ลดลง 49 เซนต์ หรือ 0.6% ปิดที่ 87.89 ดอลลาร์/บาร์เรล โดยในรอบสัปดาห์นี้ สัญญาน้ำมันดิบสหรัฐ เพิ่มขึ้น 2.2% และสัญญาน้ำมันดิบเบรนท์ เพิ่มขึ้น 2.1%ราคาน้ำมันดิบถูกกดดันจากสต็อกน้ำมันดิบของสหรัฐที่เพิ่มขึ้นเกินคาด โดยสำนักงานสารสนเทศด้านการพลังงานของรัฐบาลสหรัฐ (EIA) รายงานเมื่อวันที่20 ม.ค. ว่า สต็อกน้ำมันดิบสหรัฐเพิ่มขึ้น 500,000 บาร์เรลในสัปดาห์ที่แล้ว สวนทางกับที่นักวิเคราะห์คาดว่า อาจลดลง 700,000 บาร์เรล ส่วนสต็อกน้ำมันเบนซิน เพิ่มขึ้น 5.9 ล้านบาร์เรล และสต็อกน้ำมันกลั่น ลดลง 1.4 ล้านบาร์เรลราคาทองคำโคเม็กซ์งวดส่งมอบเดือนก.พ. ลดลง 10.8 ดอลลาร์ หรือ 0.59% ปิดที่ 1,831.8 ดอลลาร์/ออนซ์ แต่ปรับตัวขึ้น 0.8% ในรอบสัปดาห์นี้ โดยเพิ่มขึ้นเป็นสัปดาห์ที่ 2 ติดต่อกัน